Crocodilo Dundee

Crocodilo Dundee (en ) é un filme australiano dirixido por Peter Faiman que se estreou en 1986. Está protagonizado por Paul Hogan, que interpreta a Mick Dundee, cuxo personaxe está inspirado en Rodney Ansell. A futura muller de Hogan, Linda Kozlowski, interpreta a Sue Charlton.

O personaxe de Mick “Crocodile” Dundee, intepretado por Paul Hogan na triloxía de Crocodilo Dundee é comunmente asociado aos feitos reais da bibliografía do tamén cazador Rod Ansell, que sobreviviu ao Outback, onde se perdeu por dous meses en 1977. Cando Ansell morre en 1999, este foi eloxiado pola prensa como  “o Crocodilo Dundee real”. O propio Paul Hogan negou repetidas veces esta referencia a Ansell. Pero en paralelo na cultura popular letoa e entre os documentalistas australianos da cidade de Queensland defenden que foi a figura do emigrante letón Arvīds Blūmentāls, "Crocodilo Harry" quen primeiro fixo famoso este perfil do aventureiro cazador de crocodilos, e quen inspirou realmente ao filme.

O filme tivo un orzamento de $10 millóns coa intención de facer un filme australiano comercial que puidese ser ben acollido pola audiencia americana, pero o seu éxito foi internacional. Estreouse o 30 de abril de 1986 en Australia, e o 26 de setembro de 1986 en USA, e foi o segundo filme con maior recadación nos Estados Unidos ese ano.

Hai dúas versións do filme: a australiana e a americana/internacional. A versión americana ten un inglés máis comprensible, con vocabulario e expresións máis comúns, e é significatiamente máis curta. O filme tivo dúas secuelas: Crocodile Dundee II (1988) e Crocodilo Dundee nos Ánxeles (2001).

Foi estreado en galego pola Televisión de Galicia o 6 de novembro de 1995.La Voz de Galicia, 6 de novembro de 1995. Páx. 86

 Sinopse 
Michael Dundee é un cazador de crocodilos no salvaxe outback australiano que, pola súa orixinal filosofía da vida, é considerado como un heroe entre os seus. A súa fama chega a oídos de Sue Charlton, unha xornalista de Nova York que decide ir a Australia para visitalo e, unha vez alí, convénceo para que a acompañe na súa viaxe de volta a América.

 Personaxes 
 Paul Hogan como Michael J. "Crocodile" Dundee
 Linda Kozlowski como Sue Charlton
 Alan Dunlea como Dingo
 John Meillon como Walter Reilly
 Terry Gill como Duffy
 David Gulpilil como Neville Bell
 Reginald VelJohnson como Gus
 Steve Rackman como Donk
 Gerry Skilton como Nugget
 Peter Turnbull como Trevor
 Christine Totos como Rosita
 Graham 'Grace' Walker como Angelo
 Mark Blum como Richard Mason
 Michael Lombard como Sam Charlton
 Caitlin Clarke como Simone
 John Snyder como Pimp
 Anne Carlisle como Gwendoline
 Anne Francine como Fran

 Galardóns e nomeamentos 
 1986: Nomeado ó Oscar: Mellor guión orixinal.
 1986: BAFTA: Nomeado a mellor actor.

 Notas 

 Véxase tamén 
 Ligazóns externas 

 Ficha en BoxOfficeMojo 
 Ficha en RottenTomatoes 

Categoría:Filmes de 1986
Categoría:Filmes en lingua inglesa
Categoría:Filmes de Australia
Categoría:Filmes de Paramount Pictures
Categoría:Filmes rodados en Nova York
Categoría:Filmes rodados en Sidney
Categoría:Filmes ambientados en Nova York
Categoría:Filmes de 1986 con versión en galego